% !TeX program = XeLaTeX
% !TeX root = ../vedamantrabook.tex

\chapt{नवग्रहसूक्तम्}

आ स॒त्येन॒ रज॑सा॒ वर्त॑मानो निवे॒शय॑न्न॒मृतं॒ मर्त्यं॑ च। हि॒र॒ण्यये॑न सवि॒ता रथे॒नाऽदे॒वो या॑ति॒ भुव॑ना वि॒पश्य\sn{}। अ॒ग्निं दू॒तं वृ॑णीमहे॒ होता॑रं वि॒श्ववे॑दसम्। अ॒स्य य॒ज्ञस्य॑ सु॒क्रतुम्॥ येषा॒मीशे॑ पशु॒पति॑ पशू॒नां चतु॑ष्पदामु॒त च॑ द्वि॒पदाम्। निष्क्री॑तो॒ऽयं य॒ज्ञियं॑ भा॒गमे॑तु रा॒यस्पोषा॒ यज॑मानस्य सन्तु॥ \\
अधिदेवता प्रत्यधिदेवता सहिताय आदित्याय॒ नम॥१॥ 

अ॒ग्निर्मू॒र्द्धा दि॒वः क॒कुत्पति॑ पृथि॒व्या अ॒यम्। अ॒पा रेतासि जिन्वति। स्यो॒ना पृ॑थिवि॒ भवा॑ऽनृक्ष॒रा नि॒वेश॑नी। यच्छा॑न॒ शर्म॑ स॒प्रथा। क्षेत्र॑स्य॒ पति॑ना व॒य हि॒ते ने॑व जयामसि। गामश्वं॑ पोषयि॒त्न्वा स नो॑ मृडाती॒दृशे॥ \\
अधिदेवता प्रत्यधिदेवता सहिताय अङ्गारकाय॒ नम॥२॥ 

प्रव॑ शु॒क्राय॑ भा॒नवे॑ भरध्व ह॒व्यं म॒तिं चा॒ग्नये॒ सुपू॑तम्॥ यो दैव्या॑नि॒ मानु॑षा ज॒नूष्य॒न्तर्विश्वा॑नि वि॒द्म ना॒ जिगा॑ति॥ इ॒न्द्रा॒णीमा॒सु नारि॑षु सु॒पत्नी॑म॒हम॑श्रवम्। न ह्य॑स्या अप॒रञ्च॒न ज॒रसा॒ मर॑ते॒ पति॑॥ इन्द्रं॑ वो वि॒श्वत॒स्परि॒ हवा॑महे॒ जनेभ्यः। अ॒स्माक॑मस्तु॒ केव॑लः॥ \\
अधिदेवता प्रत्यधिदेवता सहिताय शुक्राय॒ नम॥३॥ 

आप्या॑यस्व॒ समे॑तु ते वि॒श्वत॑ सोम॒ वृष्णि॑यम्। भवा॒ वाज॑स्य सङ्ग॒थे॥ अ॒प्सु मे॒ सोमो॑ अब्रवीद॒न्तर्विश्वा॑नि भेष॒जा। अ॒ग्निं च॑ वि॒श्वश॑म्भुव॒माप॑श्च वि॒श्वभे॑षजीः। गौ॒री मि॑माय सलि॒लानि॒ तक्ष॒त्येक॑पदी द्वि॒पदी॒ सा चतु॑ष्पदी। अ॒ष्टाप॑दी॒ नव॑पदी बभू॒वुषी॑ स॒हस्राक्षरा पर॒मे व्यो॑मन्। \\
अधिदेवता प्रत्यधिदेवता सहिताय सोमाय॒ नम॥४॥ 

उद्बु॑ध्यस्वाग्ने॒ प्रति॑जागृह्येनमिष्टापू॒र्ते ससृ॑जेथाम॒यं च॑। पुन॑ कृ॒ण्वस्त्वा॑ पि॒तरं॒ युवा॑नम॒न्वातासी॒त्वयि॒ तन्तु॑मे॒तम्॥ इ॒दं विष्णु॒र्विच॑क्रमे त्रे॒धा निद॑धे प॒दम्। समू॑ढमस्यपा सु॒रे॥ विष्णो॑ र॒राट॑मसि॒ विष्णो पृ॒ष्ठम॑सि॒ विष्णो॒ श्नप्त्रेस्थो॒ विष्णो॒ स्यूर॑सि॒ विष्णोर्ध्रु॒वम॑सि वैष्ण॒वम॑सि॒ विष्ण॑वे त्वा। \\
अधिदेवता प्रत्यधिदेवता सहिताय बुधाय॒ नम॥५॥ 

बृह॑स्पते॒ अति॒यद॒र्यो अर्हाद्वि॒मद्वि॒भाति॒ क्रतु॑म॒ज्जने॑षु। यद्दी॒दय॒च्छव॑सर्त\-प्रजात॒ तद॒स्मासु॒ द्रवि॑णं धेहि चि॒त्रम्॥ इन्द्र॑मरुत्व इ॒ह पा॑हि॒ सोमं॒ यथा॑ शार्या॒ते अपि॑बः सु॒तस्य॑। तव॒ प्रणी॑ती॒ तव॑ शूर॒शर्म॒न्नावि॑वासन्ति क॒वय॑ सुय॒ज्ञाः॥ ब्रह्म॑जज्ञा॒नं प्र॑थ॒मं पु॒रस्ता॒द्विसी॑म॒तः सु॒रुचो॑ वे॒न आ॑वः। सबु॒ध्निया॑ उप॒मा अ॑स्य वि॒ष्ठाः स॒तश्च॒ योनि॒मस॑तश्च॒ विव॑॥\\
अधिदेवता प्रत्यधिदेवता सहिताय बृहस्पतये॒ नम॥६॥ 

शं नो॑ दे॒वीर॒भिष्ट॑य॒ आपो॑ भवन्तु पी॒तये। शंयोर॒भिस्र॑वन्तु नः॥ प्रजा॑पते॒ न त्वदे॒तान्य॒न्यो विश्वा॑ जा॒तानि॒ परि॒ता ब॑भूव। यत्का॑मास्ते जुहु॒मस्तन्नो॑ अस्तु व॒य स्या॑म॒ पत॑यो रयी॒णाम्। इ॒मं य॑मप्रस्त॒रमाहि सीदाऽङ्गि॑रोभिः पि॒तृभि॑ संविदा॒नः। आत्वा॒ मन्त्रा कविश॒स्ता व॑हन्त्वे॒ना रा॑जन् ह॒विषा॑ मादयस्व॥ \\
अधिदेवता प्रत्यधिदेवता सहिताय शनैश्चराय॒ नम॥७॥ 

कया॑ नश्चि॒त्र आभु॑वदू॒ती स॒दावृ॑ध॒ सखा। कया॒ शचि॑ष्ठया वृ॒ता। आऽयङ्गौः पृश्नि॑रक्रमी॒दस॑नन्मा॒तरं॒ पुन॑। पि॒तरं॑ च प्र॒यन्त्सुव॑। यत्ते॑ दे॒वी निर्ऋ॑तिराब॒बन्ध॒ दाम॑ ग्री॒वास्व॑विच॒र्त्यम्। इ॒दं  ते॒ तद्विष्या॒म्यायु॑षो॒ न मध्या॒दथा॑जी॒वः पि॒तुम॑द्धि॒ प्रमु॑क्तः॥ \\
अधिदेवता प्रत्यधिदेवता सहिताय राहवे॒ नम॥८॥ 

के॒तुं कृ॒ण्वन्न॑के॒तवे॒ पेशो॑ मर्या अपे॒शसे। समु॒षद्भि॑रजायथाः॥ ब्र॒ह्मा दे॒वानां पद॒वीः क॑वी॒नामृषि॒र्विप्रा॑णां महि॒षो मृ॒गाणाम्। श्ये॒नो गृध्रा॑णा॒ स्वधि॑ति॒र्वना॑ना॒ सोम॑ प॒वित्र॒मत्ये॑ति॒ रेभ\sn{}। (ऋक्) सचि॑त्र चि॒त्रं चि॒तयन् तम॒स्मे चित्र॑क्षत्र चि॒त्रत॑मं वयो॒धाम्। च॒न्द्रं र॒यिं पु॑रु॒वीरं बृ॒हन्तं॒ चन्द्र॑च॒न्द्राभि॑र्गृण॒ते यु॑वस्व॥ \\
अधिदेवता प्रत्यधिदेवता सहिताय केतवे॒ नम॥९॥ 

\centerline{॥ॐ आदित्यादि नवग्रहदेव॑ताभ्यो॒ नमो॒ नम॑॥ }

\centerline{॥ॐ शान्ति॒ शान्ति॒ शान्ति॑॥}